Ôkres ôrbitalny – czas, jaki je potrzebny ciału (co je na ôrbicie naôbkoło inkszego ciała) na wykōnanie jednego połnego ôbiegu ôrbitalnego. Zależnie ôd tego, zglyndym jakigo pōnktu ôdniesiyniŏ rachujymy poczōntek i kōniec ôbiegu, mogymy wyróżnić: Ôkres syderyczny (gwiŏzdowy) - ruch mierzimy zglyndym układu ôdniesiyniŏ zwiōnzanego z ôddalōnymi gwiŏzdami. Tyn ukłŏd je nojbarzij zbliżōny do inercjalnego. patrz tyż: miesiōnc syderyczny, rok syderyczny Drachowy smoczy (drakoński) - czas pōmiyndzy dwōma dalszymi przechodami ciała bez tyn sōm wyndzeł ôrbity. patrz tyż: miesiōnc drachowy, rok drachowy Ôkres anōmalistyczny - czas pōmiyndzy dwōma dalszymi przechodami ciała bez perycyntrum. patrz tyż: miesiōnc anōmalistyczny, rok anōmalistyczny Ôkres synodyczny - ôkres powtŏrzalności tych samych faz ciała (faz Miesiōnczka, elōngacyje planety) widzialnego z Ziymie. patrz tyż: miesiōnc synodyczny Ôkres zwrotnikowy (tropikalny) - ôkres mierzōny w układzie zôriyntowanym zglyndym tymczasowego pōnktu rōwnōnocy. patrz tyż: rok zwrotnikowy Dlŏ Ziymie rok używany w dziynnyj rachubie czasu je rōwny ôkresowi zwrotnikowymu. Ôkresy ôbiegu planet naôbkoło Słōńca idzie porachować z trzecigo prawa Keplera.